У Тумілавіцкай сярэдняй школе днямі адбылася сустрэча з афганцамі, падчас якой вучні зрабілі невялікі экскурс у той час, калі ішла дзесяцігадовая вайна ў Афганістане. Падобныя мерапрыемствы па традыцыі праходзяць напярэдадні Дня памяці воінаў-інтэрнацыяналістаў ва ўстановах адукацыі раёна. Штогод іх арганізоўвае старшыня раённай арганізацыі ГА “Беларускі саюз ветэранаў вайны ў Афганістане” Валянцін Андрыеўскі, які першым у нашым раёне пасля выканання інтэрнацыянальнага доўгу вярнуўся дадому з ордэнам Чырвонай Зоркі.